Diari Oficial de la Generalitat Valenciana


Sumari del DOGV 8332, del 05-07-2018 (2018/6289)

Informació pública del Projecte d'expropiació i urbanització per a formació de vials pel procediment de taxació conjunta en relació amb l'obertura total del carrer Alacant.
----------------------------------------------------------------------------------------------------------------------------------------------------------------------------

### Dades del document

Número de DOGV
:   8332

Data del DOGV
:   05-07-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/6289


Data del document
:   25-06-2018

Organisme emissor
:   Ajuntament de Borriol

Tipus de document
:   Anunci

Descriptors 

:   * Borriol
    * pla d'urbanisme
    * administració local

Informació pública del Projecte d'expropiació i urbanització per a formació de vials pel procediment de taxació conjunta en relació amb l'obertura total del carrer Alacant. [2018/6289]  
El Ple de l'Ajuntament de Borriol, de data 24 d'abril de 2018, ha acordat incoar expedient per a formació de vials pel procediment de taxació conjunta en relació amb l'obertura total del carrer Alacant, sol·licitar certificat de domini i càrregues al Registre de la Propietat (emés en data 25.05.2018), seguir el procediment legalment establit, actualitzar els convenis de cessió i urbanització firmats amb la majoria d'interessats amb les noves superfícies consignades en el projecte, i tramitar la memòria valorada per a urbanització conjuntament amb el projecte d'expropiació.  
D'acord amb els articles 106 i 174 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana s'exposa al públic, per terme d'un mes, el projecte d'expropiació per a formació de vials pel procediment de taxació conjunta en relació amb l'obertura total del carrer Alacant junt amb la memòria valorada de la urbanització perquè els que puguen resultar interessats formulen les observacions i reclamacions que estimen convenients, en particular en el que concernix a la titularitat o valoració del seu respectius drets.  
  
La informació pública s'efectua per mitjà de la inserció d'anuncis en el Diari Oficial de la Generalitat Valenciana, en el Butlletí Oficial de la Província de Castelló i en un periòdic dels de major circulació de la província, així com al tauler d'anuncis i la seu electrònica municipal.  
  
Als efectes de la concordança entre el Registre de la Propietat i la realitat física i jurídica extraregistral, i atés que la representació gràfica cadastral en algunes parcel·les no es correspon amb la realitat física i registral, s'ha incorporat a l'expedient una representació gràfica alternativa georeferenciada en format GML de les finques que complete la seua descripció literària als efectes dels articles 14.c i 18.c del Reial decret legislatiu 1/2004, de 5 de març, pel qual s'aprova el text refós de la Llei del cadastre immobiliari i 9.b, 10.3, 199 i 201.e del Decret de 8 de febrer de 1946 pel qual s'aprova la nova redacció oficial de la Llei hipotecària perquè en el termini de 20 dies, o en el major d'un mes, si és el cas, els interessats puguen al·legar el que al seu dret convinga.  
  
Els terminis es computarà a partir de l'endemà de l'última publicació que es produïsca de tots els mitjans indicats, podent-se presentar observacions, reclamacions i al·legacions des de la primera publicació efectuada.  
L'expedient complet podrà ser consultat en el Departament d'Urbanisme d'aquest ajuntament, en horari de 09.00 a 14.00 hores. Els projectes podran ser consultats així mateix en la seu electrònica de l'Ajuntament.  
  
Borriol, 25 de juny de 2018.- L'alcalde: J. Silverio Tena Sánchez.